**despărțire după amiază**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mă întrebai dacă păsările

vorbesc,

nu, doar cântă de dragoste

îți răspundeam,

așa cum fredonai tu răzleț

într-o după amiază

mă întrebai dacă florile

plâng,

nu, îți răspundeam

doar le mai cad petalele puțin

după o ploaie răzleață

ca aceea care stătea ascunsă în ochii tăi

într-o după amiază

mă întrebai dacă oamenii

înnebunesc la despărțiri,

nu, ți-am răspuns,

doar sufletul li se ascunde puțin

într-un pustiu

atunci când sunt părăsiți

într-o după amiază

răzleață